《晓晴走马河阳道中》
清代·王星諴

卅里郊原结队行，眼中风物媚新晴。平峦过雨青归树，寒草拖烟绿上城。

隔水稻香禽语妥，当风人影马蹄轻。天涯但得长如此，便倚鞭丝过一生。

作者简介：（1831—1859）浙江山阴人，本名于迈，又名章，字平子，一字孟调。咸丰九年在京师应乡试，中副榜贡生。越一日卒。少时聪慧，执笔为文，常有新义。诗幽咽多哀怨。有《西凫残草》。